# Coll de la Forclaz

El coll de la Forclaz o Forclaz-de-Montmin és un coll viari alpí situat al departament francès de l'Alta Savoia a 1.147 m d'altitud. Permet el pas entre el marge oriental del llac d'Annecy, des del poble de Talloires i el vallon de Montmin que baixa fins a Vesonne (Faverges), al país de Faverges. Està situat en territori del municipi de Talloires-Montmin.

## Toponímia

La paraula Forclaz designa un pas de muntanya en aquesta part dels Alps. Prové del llatí furca, furcula que significa «petita forqueta».

## Geografia

El coll és un mirador que permet tenir una vista panoràmica del llac d'Annecy i a l'esquena sobre les pastures de muntanya de la Tournette.
El clima és el típic de mitjana muntanya.
El coll de la Forclaz està connectat a la resta del país per una única carretera departamental: la D42.

## Monument

El gran oratori del Coll de la Forclaz, dit de Sant Roch, està ubicat al coll. L'estàtua, que molt probablement representava a Sant Antoni i que es trobava a l'oratori, va ser robada l'any 1979. L'edifici recull donatius.

## Activitats

Hi ha molts senders possibles a proximitat del coll.
* un camí permet baixar sobre el poble de Verthier (Doussard);
* un altre enfront del restaurant permet acostar-se al coll i al xalet de l'Aulp;
* també és possible arribar al xalet de l'Aulp (1 h) des del lloc anomenat "la Côte" a 2 km.
* sent un bon caminador es pot temptar l'ascensió de la Tournette (2.352 m, 5/6 h);
* molt menys difícil, el circuit de les "Sept fontaines" (les Set fonts) a Montmin (1 h) és assequible per a les famílies amb nens.
El coll és conegut per la pràctica de l'esport de vol lliure.(Ala delta, parapent) Hi ha en estudi un projecte de telefèric per remuntar turistes i esportistes.
Els anys 2004, 2009 i 2012 el lloc va acollir una etapa de la copa del món de parapent de distància i l'any 2015 els campionats de França d'acrobàcia aèria amb parapent.
El lloc acull els Campionats del món FAI de parapent acrobàtic l'any 2016.
S'ha instal·lat un estadi de neu amb dos remuntadors mecànics sobre el vessant de la vall de Montmin.
El coll de la Forclaz ha estat franquejat fins a quatre ocasions pel Tour de França. Està classificat de 1a categoria des del 1994. Tot seguit la llista de corredors que han franquejat el coll com a cap de cursa:
* 1959 (19a): Rolf Graf Suïssa
* 1997 (15a): Laurent Jalabert França
* 2004 (17a): Richard Virenque França
* 2016 (19a): Thomas De Gendt Bèlgica

## Referències

* ↑ Hubert Bessat. Les noms du paysage alpin : Atlas toponymique, Savoie, Vallée d'Aoste, Dauphiné, Provence (en francès). 1. Ellug, 2001, p. 49-51. ISBN 978-2-84310-020-8.
* ↑ Henry Suter. «Forca». le site d'Henry Suter, « Noms de lieux de Suisse romande, Savoie et environs » - henrysuter.ch. [Consulta: 14 novembre 2016].
* ↑ Leguay, Jean-Pierre. La Haute-Savoie (en francès). Éditions de Borée, 2001, p. 50-51. ISBN 978-2-84494-056-8.
* ↑ Leila Lamnaouer «Talloires accueille la coupe du monde de parapente». L'Essor savoyard, mai 2012. Arxivat de l'original el 2016-03-09 [Consulta: 1r maig 2020]. Arxivat 2016-03-09 a Wayback Machine.
* ↑ B.C. «Le grand frisson du parapente aux championnats de France de voltige à Doussard, en Haute-Savoie». France 3 Alpes, août 2015.
* ↑ Augendre, Jacques. Abécédaire insolite du tour (en francès). Éditions Solar, 2011, p. Article « Forclaz (col de la) ». ISBN 978-2-263-05600-0.
* ↑ Le dico du Tour - Le col de la Forclaz de Montmin dans le Tour de France.

## Enllaços externs

* http://www.geol-alp.com/bornes/_lieux_bornes/forclaz.html Montmin, coll de la Forclaz (consulta 1-5-2020) (francès)